proxectonos/corpus_dominio_legal_administrativo_tmp huggingface dataset:
ORDE do 4 de maio 1995 pola que se declara de interese para a promoción do Camiño de Santiago o proxecto presentado por Juan Carlos Tato Agra consistente na promoción do Camiño de Santiago en Inglaterra.
CONSELLERÍA DE CULTURA — III. OUTRAS DISPOSICIÓNS — 29/06/1995

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Juan Carlos Tato Agra consistente na promoción do Camiño de Santiago en Inglaterra, por considerar que se adapta ó disposto no Decreto 245/1994, do 23 de xuño, na medida en que supón unha ampliación do coñecemento do Camiño de Santiago no país veciño e un incremento da afluencia de peregrinos á nosa comunidade.
O proxecto queda inscrito no rexistro de actividades e proxectos de interese para a promoción do Camiño de Santiago co nº 006.
Os titulares das actividades ou proxectos declarados farán constar na súa execución que foron declarados de interese pola Consellería de Cultura.
Santiago de Compostela, 4 de maio de 1995.
Víctor Manuel Vázquez Portomeñe
Conselleiro de Cultura
ORDE do 4 de maio de 1995 pola que se declara de interese para a promoción do Camiño de Santiago o proxecto presentado por Gonzalo Naveiro Pérez consistente na construcción dunha embarcación tipo catamarán que realizará a Ruta Xacobea do Mar de Arousa e Ulla.
CONSELLERÍA DE CULTURA — III. OUTRAS DISPOSICIÓNS — 29/06/1995

O Decreto 245/1994, do 23 de xuño, regula o procedemento para que determinadas actividades e proxectos obteñen a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado
por Gonzalo Naveiro Pérez consistente na construcción dunha embarcación tipo catamarán que realizará a Ruta Xacobea do Mar de Arousa e Ulla, por considerar que se adapta ó disposto no Decreto 245/1994, do 23 de xuño, na medida en que contribúe de modo adecuado á promoción do Camiño de Santiago.
O proxecto queda inscrito no rexistro de actividades e proxectos de interese para a promoción do Camiño de Santiago co nº 005.
Os titulares das actividades ou proxectos declarados farán constar na súa execución que foron declarados de interese pola Consellería de Cultura.
Santiago de Compostela, 4 de maio de 1995.
Víctor Manuel Vázquez Portomeñe
Conselleiro de Cultura
ORDE do 27 de abril 1995 pola que se declara de interese para a promoción do Camiño de Santiago o proxecto presentado pola Casa de Galicia-Amigos del Camino de Santiago en Córdoba consistente na celebración do Día del Camino de Santiago en Córdoba.
CONSELLERÍA DE CULTURA — III. OUTRAS DISPOSICIÓNS — 29/06/1995

O Decreto 245/1994, do 23 de xuño, regula o procedemento para que determinadas actividades e proxectos obteñen a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado pola Casa de Galicia en Córdoba-Amigos do Camiño de Santiago en Córdoba, consistente na celebración do Día del Camino de Santiago en Córdoba, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades, e proxectos de interese para a promoción do Camiño de Santiago co nº 004.
Os titulares das actividades ou proxectos declarados farán constar na súa execución que foron declarados de interese pola Consellería de Cultura.
Santiago de Compostela, 27 de abril de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 9 de xuño de 1995 pola que se resolve a devolución de taxas ás persoas non incluídas nas listas reguladas polo Decreto 252/1992.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/06/1995

Adoptado acordo por parte da comisión permanente de selección dos solicitantes a incluir nas listas correspondentes ás categorías 14 e 65 do grupo III e 5 do grupo IV, coa súa identificación e orde de prelación respectiva, esta consellería,
RESOLVE:
Devolverlles ós aspirantes que non figuren na lista de incluídos, o importe das taxas que aboasen.
Para facer efectivo o disposto no parágrafo anterior, os interesados dirixiranlle escrito á Dirección Xeral da Función Pública onde se fagan constar con claridade os seguintes datos:
-Nome e apelidos.
-DNI.
-Grupo e categoría á que optaban.
-Datos bancarios, con especificación do código do banco, código da sucursal e número da conta á que desexa se lle efectúe a transferencia polo importe aboado.
Santiago de Compostela, 9 de xuño de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 27 de abril 1995 pola que se declara de interese para a promoción do Camiño de Santiago o proxecto presentado por Viajes Viloria, S.A. titulado Turismo Relixioso (a Galicia).
CONSELLERÍA DE CULTURA — III. OUTRAS DISPOSICIÓNS — 29/06/1995

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Viajes Viloria, S.A. titulado Turismo Relixioso (a Galicia), por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de Santiago co nº 003.
Os titulares das actividades ou proxectos declarados farán constar na súa execución que foron declarados de interese pola Consellería de Cultura.
Santiago de Compostela, 27 de abril de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 25 de abril de 1995, da Delegación Provincial da Coruña, pola que se autoriza e aproba o proxecto de execución da instalación eléctrica que se cita. (Expediente número IN407A 95/10-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/06/1995

Visto o expediente para outorgamento de autorización administrativa e aprobación do proxecto de execución da instalacións eléctricas que a continuación se detallan:
-Solicitante: Unión Eléctrica-Fenosa, S.A.
-Enderezo social: Severo Ochoa, 2, 15008 A Coruña.
-Denominación: L.M.T. e C.T. tipo sótano.
-Situación: Rúa da Canteira, 19, Ordes.
-Descricións técnicas:
Liña eléctrica subterránea de media tensión, a 15/20 kV, baixo tubo e con conductor R.H.V. 12-20 kV de 3 (1 x 95) mm Al, de 55 m de lonxitude, con orixe na liña Campo Feira-Xeral Mola (expediente 52875) e remate en número 19, Rúa da Canteira.
Centro de transformación, en soto de edificio vivendas en número 19, Rúa da Canteira, de 630 kVA e tensións de 20/0,380-0,220 kV. Ordes.
Cumprido-los trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial, resolveu:
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 25 de abril de 1995.
Juan Ignacio Lizaur Otero
Delegado provincial da Coruña
RESOLUCIÓN do 8 de maio de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000777/1995, interposto por Antonio Vela Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/06/1995

O 4 de maio de 1995, a Dirección Xeral da Función Pública, recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0000777/1995, interposto por Antonio Vela Martínez contra Resolución do 10 de marzo de 1995 da Consellería da Presidencia e Administración Pública que desestima solicitude do recorrente, sobre compatibilidade do exercicio libre da súa profesión de veterinario.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento que son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 8 de maio de 1995.
Joaquín López-Rúa Soler
Director xeral da Función Pública
RESOLUCIÓN do 17 de abril de 1995, da Delegación Provincial de Pontevedra, pola que se dispón a inscrición no rexistro e a publicación no Diario Oficial de Galicia da revisión salarial do convenio colectivo do sector da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/06/1995

Visto o expediente da revisión salarial do convenio colectivo para o sector da construcción, que tivo entrada nesta delegación provincial o día 10-4-1995, subscrito en representación da parte económica pola Asociación Provincial de Empresarios da Construcción, e da parte social polas centrais sindicais CIG, CC.OO. e UGT, o día 2-3-1995. De conformidade co disposto no artigo 28 do texto do convenio colectivo, artigo 90.2º e 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
Vigo, 17 de abril de 1995.
Antonio Coello Bufill
Delegado provincial de Pontevedra
RESOLUCIÓN do 17 de abril de 1995, da Delegación Provincial de Pontevedra, pola que se dispón a inscrición no rexistro e a publicación no Diario Oficial de Galicia da revisión salarial do convenio colectivo do sector de almacenistas de madeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/06/1995

Visto o expediente da revisión salarial do convenio colectivo para o sector de almacenistas de madeira, que tivo entrada nesta delegación provincial o día 11-4-1995, subscrito en representación da parte económica pola Asociación Provincial de Empresarios de Madeira, e da parte social polas centrais sindicais CIG, CC.OO. e UGT, o día, 3-4-1995. De conformidade co disposto no artigo 9 do texto do convenio colectivo, artigo 90.2º e 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Tereciro.-Dispoñe-la súa publicación no Diario Oficial de Galicia.
Vigo, 17 de abril de 1995.
Antonio Coello Bufill
Delegado provincial de Pontevedra
Acta revisión salarial para o convenio de almacenistas de madeira
Asistentes:
Representación social:
-UGT.
José C. Rodríguez del Ríos.
Ramón Carrera Molares.
-CC.OO.
Marcos González Oliveira.
Jaime Pereira Silva.
-CIG.
Xosé Xoán Melón González.
Felipe Núñez Rodríguez.
José Tomé Villar.
Representación empresarial:
Antonio González González.
Pedro Piñeiro Barreiro.
Serafin Seijo Alonso.
Reunidos en Vigo o día tres de abril de mil novecentos noventa e cinco, a comisión paritaria do convenio de almacenistas de madeira da provincia de Pontevedra, co obxecto de proceder a efectua-la revi
sión salarial, para o convenio do 1º de outubro de 1993 ó 30 de setembro de 1994 e unha vez constatado que o IPC foi do 4,5%, no dito período, procédese a revisa-los salarios, quedando como segue:
RESOLUCIÓN do 27 de abril de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/13-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/06/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T. e C.T. tipo edificio.
Situación: Ameneiro-Polígono 28, Ames.
Características técnicas: liña eléctrica subterránea de media tensión, a 15/20 kV baixo tubo e con conductor R.H.V. 12/20 de 3 (1 x 150) mm Al, de 600 m de lonxitude, con orixe na liña que alimenta C.T. Canela (expediente 13457) e remate a construír en Ameneiro-Polígono 28. Centro de transformación en edificio vivendas, de 400 kVA e tensións de 15/20/0, 380-0,220 kV, Ames.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial, resolve:
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 27 de abril de 1995.
Juan Ignacio Lizaur Otero
Delegado provincial da Coruña
RESOLUCIÓN do 10 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 151/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/06/1995

Visto o expediente incoado nesta delegación provincial por instancia de Electra Alto Miño, con domicilio en Vigo no que solicita autorización para instalar unha L.M.T. e un C.T., por cambio de emprazamento, en Mariña-San Xurxo, concello de Salceda de Caselas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Electra Alto Miño a instalación dunha L.M.T. e un C.T., por cambio de emprazamento, en Mariña-San Xurxo, concello de Salceda de Caselas.
Esta autorización non supón a aprobación do proxecto.
Pontevedra, 10 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 27 de abril de 1995 da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/9-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/06/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: acometida e L.M.T. subterráneas.
Situación: Monte do Gozo, Santiago de Compostela
Características técnicas: liña eléctrica subterránea de media tensión, a 20 kV, baixo tubo e con conductor R.H.V. 12/20 kV, de 3(1x95) mm Al, de 2.261 m de lonxitude, con orixe no apoio nº 9 da liña a C.T. Pena-Aríns (expediente 51644) e remate nos centros de transformación en Monte do Gozo, denominados anfiteatro, zona residencial, camping e arcebispado, Santiago de Compostela.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial, resolve:
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 27 de abril de 1995.
Juan Ignacio Lizaur Otero
Delegado provincial da Coruña
RESOLUCIÓN do 27 de abril de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/11-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/06/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T. e C.T. en caseta prefabricada.
Situación: Puerto de Fontán, Sada.
Características técnica: liña eléctrica aéreo-subterránca de media tensión, a 20 kV, sobre apoios de formigón e baixo tubo, de 44 m e 130 m de lonxitude, respectivamente nas partes aérea e subterránea, con orixe na liña que alimenta a C.T. Porto de Fontán (expediente 10608) e remate no C.T. tamén en Porto de Fontán. Centro de transformación en edificio prefabricado, de 630 kVA e tensións de 20/0, 280-0,220 kV, Sada.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial, resolve:
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 27 de abril de 1995.
Juan Ignacio Lizaur Otero
Delegado provincial da Coruña
RESOLUCIÓN do 29 de marzo de 1995, da Dirección Xeral de Ordenación Educativa e Centros, pola que se lle autoriza a ampliación dunha unidade do 2º ciclo de educación infantil ó centro privado Ludy de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/06/1995

Examinado o expediente incoado pola titularidade do centro privado Ludy de Ferrol (A Coruña) no que solicita a ampliación dunha unidade de 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Considerando que a disposición transitoria quinta do antedito real decreto, no seu apartado 3, obriga ós centros de educación preescolar que teñan autorización definitiva para unha ou dúas unidades a completa-las unidades necesarias para imparti-lo seguindo ciclo completo de educación infantil, esta dirección xeral,
RESOLVEU:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 29 de marzo de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO
Provincia da Coruña.
Concello: Ferrol.
Localidade: Ferrol.
Enderezo: Río Lambre, 6-8.
Denominación: Ludy.
Titular: Colegio Ludy, S.L.
Nivel: educación infantil, 2º ciclo.
Unidades de que constaba: 2.
Unidades novas autorizadas: 1.
Total de unidades autorizadas: 3.
RESOLUCIÓN do 4 de abril de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/000207/1995, interposto por Juan Carlos Sanjurjo Pinto.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/06/1995

O 9 de marzo de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia
pola que se admite o recurso contencioso-administrativo número 01/000207/1995, interposto por Juan Carlos Sanjurjo Pinto, contra resolución da Dirección Xeral de Ordenación Educativa e Centros, da Consellería de Educación e Ordenación Universitaria do 23-12-1994.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se lles notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativa do Tribunal Superior de Xustiza de Galicia no prazo de nove días.
Santiago de Compostela, 4 de abril de 1995.
Juan José Bértolo Cadenas
Secretario xeral da Consellería de Educación e Ordenación Universitaria
RESOLUCIÓN do 25 de abril de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000663/1995, interposto por Valentín Rodríguez Gómez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/06/1995

O 20 de abril de 1995, a Dirección Xeral da Función Pública, recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0000663/1995, interposto por Valentín Rodríguez Gómez contra resolución da Consellería da Presidencia e Administración Pública de data 9 de marzo de 1995, sobre xubilación forzosa por cumprimento dos 65 anos con data 7-4-1995.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento que son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 25 de abril de 1995.
Joaquín López-Rúa Soler
Director xeral da Función Pública
RESOLUCIÓN do 25 de abril de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000613/1995, interposto por Juan Carlos Bazarra García.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/06/1995

O 19 de abril de 1995, a Dirección Xeral da Función Pública, recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0000613/1995, interposto por Juan Carlos Bazarra García contra resolución do director xeral da Función Pública de data 17-3-1995 que desestima solicitude do recorrente, sobre recoñecemento como contratado laboral, antigüedad para efectos económicos e outros.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora
da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala.
O que se notifica para xeral coñecemento de tódalas persoas interesadas no procedemento que son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 25 de abril de 1995.
Joaquín López-Rúa Soler
Director xeral da Función Pública
RESOLUCIÓN do 17 de abril de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000563/1995, interposto por Mª Teresa Pellejero Porto.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/06/1995

O 4 de abril de 1995, a Dirección Xeral da Función Pública, recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso e contencioso-administrativo número 01/0000563/1995, interposto por Mª Teresa Pellejero Porto contra o director xeral da Fución Pública da Consellería da Presidencia e Administración Pública de 23-1-1995 que desestima reclamación de data 26-9-1993 sobre non inclusión da recorrente nas listas para cobertura carácter temporal posto traballo na CC.AA.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento que son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 17 de abril de 1995.
Joaquín López-Rúa Soler
Director xeral da Función Pública
DECRETO 174/1995, do 26 de xuño, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 27/06/1995

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único: durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o día vintesete de xuño ata o seu regreso, ó conselleiro da Presidencia e Administración Pública.
Santiago de Compostela, vinteseis de xuño de mil novecentos noventa e cinco,
Manuel Fraga Iribarne
Presidente
CORRECCIÓN de erros.-Decreto 175/1995, do 16 de xuño, polo que se desenvolve a Lei 4/1993, do 14 de abril, de servicios sociais no relativo a inspección e réxime sancionador.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 30/06/1995

Advertido erro no devandito decreto, publicado no DOG nº 124, do pasado xoves 29 de xuño, cómpre face-la oportuna corrección:
Na páxina 5.128, onde di: «Decreto 176/1995, do 16 de xullo ... », debe dicir: «Decreto 175/1995, do 16 de xuño ...».
DECRETO 178/1995, do 16 de xuño, polo que se derroga o Decreto 15/1984, do 9 de febreiro, regulador da subministración, distribución, prescrición e control da administración da vacina contra a hepatite B.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 30/06/1995

O Decreto 15/1984, do 9 de febreiro (DOG nº 40, do 28 de febreiro), regulou a subministración, distribución, prescrición e control da administración da vacina contra a hepatite B, limitando a súa utilización só para certos grupos de poboación considerados como sometidos a risco.
Superados os problemas de producción e abastecemento que fixeron necesaria a utilización restrinxida e controlada da vacina contra a hepatite B, así como a modificación das anteriores condicións sanitario-epidemiolóxicas, enténdese chegado o momento de poñer fin a aquel sistema restrictivo, substituíndoo polo máis acorde coa política definida pola Organización Mundial de Saúde (OMS) e os obxectivos recollidos no Plan de Saúde de Galicia sobre o control de enfermidades inmunoprevibles. Deste modo derrógase o Decreto 15/1984, do 9 de febreiro, pois hoxe atópase en contradicción coa posta en marcha do Programa Galego de Prevención e Control da Hepatite B, que permite a vacinación universal de neonatos, dos preadolescentes de 12 anos, de adultos con comportamentos de risco, e a prevención da transmisión perinatal da hepatite.
Por iso, e en virtude das competencias establecidas no Estatuto de autonomía en na Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 22 de outubro, por proposta do conselleiro de Sanidade e Servicios Sociais, logo de deliberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Queda derrogado o Decreto 15/1984, do 9 de febreiro, polo que se regula a subministración, distribución, prescrición e control da administración da vacina fronte a hepatite B.
Disposicións adicionais
Primeira.-A Consellería de Sanidade e Servicios Sociais, a través do Servicio Galego de Saúde, adoptará as medidas necesarias para o cumprimento e aplicación do presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
José Manuel Romay Beccaría
Conselleiro de Sanidad e Servicios Sociais
RESOLUCIÓN do 3 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/135/1995, interposto por Jesús Julio Illade Cerdeira.
SERVICIO GALEGO DE SAÚDE — III. OUTRAS DISPOSICIÓNS — 31/03/1995

Notificóuselle ó Servicio Galego de Saúde a providencia da Sección Primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo número 1/135/1995, interposto por Jesús Julio Illade Cerdeira contra a Resolución do 16 de decembro de 1994, desta dirección xeral (DOG nº 242, do 19 de decembro), pola que se convoca concurso de traslados para a provisión de postos de traballo do corpo facultativo superior da Xunta de Galicia, escala sanitaria de atención primaria e especializada, subescala de atención primaria, clase de médicos titulares, en concreto contra o que establece o apartado primeiro, punto 2.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que son emprazados para que poidan comparecer en forma nos autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 3 de marzo de 1995.
Carlos Negreira Souto
Director xeral de Recursos Humanos
ORDE do 16 xuño de 1995 pola que se fai pública a composición do Consello Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 30/06/1995

A Lei 5/1987, do 27 de maio, (DOG do 2 de xuño), do Consello Social da Universidade e do Consello Universitario de Galicia modificada pola Lei 11/1989 do 20 de xullo, (DOG do 16 de agosto), de ordenación do sistema universitario de Galicia crea o Consello Universitario de Galicia como órgano de consulta e asesoramento da Consellería de Educación e Ordenación Universitaria para a realización da política de coordinación e planificación universitaria de Galicia.
O artigo 12 da Lei 5/1987 e o artigo 4 do Decreto 240/1992, do 30 de xullo, (DOG do 12 de agosto), polo que se aproba o Regulamento do Consello Universitario de Galicia regulan a composición do Consello Universitario de Galicia.
Recibido nesta consellería escrito do Parlamento de Galicia coas designacións feitas pola Comisión 4ª de Educación e Cultura do Parlamento de Galicia, dos membros que lle corresponden no Consello Universitario de Galicia, de acordo coa Lei 5/1987 e o Decreto 240/1992, e publicado o Decreto 276/1994, de 8 de setembro, (DOG do 15 de setembro) e o Decreto 98/1995, do 31 de marzo, (DOG do 18 de abril) polos que se nomean respectivamente os membros dos consellos sociais das universidades da Coruña e Vigo.
Esta consellería, facendo uso das atribucións que lle están conferidas na Lei 1/1983, do 22 de febreiro, (DOG nº 23, do 21 de marzo de 1983), reguladora da Xunta e do seu presidente, modificada pola Lei 11/1988, do 20 de outubro, (DOG nº 208, do 28 de outubro de 1988), e da autorización establecida na disposición derradeira do Decreto 240/1992, polo que se aproba o Regulamento do Consello Universitario de Galicia,
DISPÓN:
Artigo único.-Facer pública a composición do Consello Universitario de Galicia, que estará constituído polos seguintes membros:
1. Presidente: Juan Piñeiro Permuy, conselleiro de Educación e Ordenación Universitaria.
2. Vicepresidente: José Manuel Touriñán López, director xeral de Universidades e Investigación.
3. Vocais:
A) Os rectores das universidades galegas:
-Francisco Darío Villanueva Prieto, rector da Universidade de Santiago de Compostela.
-José Luis Meilán Gil, rector da Universidade da Coruña.
-José Antonio Rodríguez Vázquez, rector da Universidade de Vigo.
B) Os presidentes dos consellos sociais, correspondentes ás universidades galegas:
-Emilio Pérez Nieto, presidente do Consello Social da Universidade de Santiago de Compostela.
-José Luis Méndez López, presidente do Consello Social da Universidade da Coruña.
-Armando Priegue Guerra, presidente do Consello Social da Universidade de Vigo.
C) Membros elixidos pola Comisión de Educación e Cultura do Parlamento de Galicia:
-David Ferrer Garrido.
-José Luis Méndez Romeu.
-Diego Murillo Carrasco.
-José Fernando San Martín Artiñano.
-Mauro Varela Pérez.
4. Secretario: Eleutino Álvarez Álvarez, subdirector xeral de universidades.
Santiago de Compostela, 16 de xuño de 1995.
Juan Piñeiro Permuy
Conselleiro de Educación e Ordenación Universitaria
DECRETO 188/1995, do 16 de xuño, polo que se declara a urxente ocupación, para efectos de expropiación forzosa, polo Concello do Vicedo (Lugo), dos bens e dereitos necesarios para a realización das obras do proxecto de accesos á praia de Xilloi, tramos C, D e E, terceira fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/06/1995

O Concello do Vicedo (Lugo), en sesión celebrada o día 2 de xuño de 1994, aprobou o proxecto accesos á praia de Xilloi, tramos C, D e E, 3ª fase e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de maio de 1995 baixo o nº 4399.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 2 de xuño de 1995 baixo o número 5140.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, pola súa inclusión no Plan ZAES do ano 1995, sendo necesario o seu remate dentro dos prazos preestablecidos, xa que, en caso contrario, perderíase a subvención necesaria para a súa realización, quedando a obra incompleta ó tratarse do último tramo dela.
A competencia para a declaración de urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación polo Concello do Vicedo (Lugo), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto accesos á praia de Xilloi, tramos C, D e E, 3ª fase.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
DECRETO 189/1995, do 16 de xuño, polo que se declara a urxente ocupación, para efectos de expropiación forzosa, polo Concello do Vicedo (Lugo), dos bens e dereitos necesarios para a realización das obras do proxecto de accesos á praia de Xilloi, tramos C e D, segunda fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/06/1995

O Concello do Vicedo (Lugo), en sesión celebrada o día 29 de abril de 1993, aprobou o proxecto de accesos á praia de Xilloi; tramos C e D, 2ª fase e na sesión do día 2 de xuño de 1994 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiacion forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de abril de 1995, baixo o número 3767.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 2 de xuño de 1995 baixo o número 5141.
Consideráse necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluída no Plan ZAES do ano 1994, o cal leva consigo remata-la obra durante o ano en curso, xa que, en caso contrario, perderíase a subvención necesaria para a súa realización quedando a obra incompleta ó tratarse do penúltimo tramo dela.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Vicedo (Lugo), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de accesos á praia de Xilloi, tramos C e D, 2ª fase.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
DECRETO 187/1995, do 16 de xuño, polo que se declara a urxente ocupación, a efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de terminación da travesía de Dumbría (tramo da Igrexa) E.P. 3404 de Serra de Outes a Dumbría.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/06/1995

A Deputación Provincial da Coruña, en sesión celebrada o día 26 de marzo de 1993, aprobou o proxecto de terminación da travesía de Dumbría (tramo da
Igrexa) E.P. 3404 de Serra de Outes a Dumbría e na sesión do día 25 de xuño de 1993 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Pola deputación foi remitida documentación complementaria para a tramitación do expediente con data de entrada no rexistro xeral da Consellería de Xustiza, Interior e Relacións Laborais o día 11 de maio de 1995 baixo o número 4342.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Ordenación do Territorio e Obras Públicas emitiu informe favorable. O dito informe tivo entrada no rexistro xeral da Consellería da Presidencia e Administración Pública o día 20 de outubro de 1993.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, polo estado do pavimento da estrada, o largo da calzada, de dimensións inferiores ás necesidades dos vehículos; a existencia de numerosas curvas (que é necesario suprimir) e un trazado deficiente e perigoso, así como a intensidade media de tráfico, provocan un altísimo risco de accidentes con perigo para a vida humana.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do concelleiro de Xustiza, Interior e Relacións Laborais, e logo de liberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e de dereitos concretados no expediente administrativo instruído para o efecto e necesarios para a execución das obras do proxecto de terminación da travesía de Dumbría (tramo da Igrexia) E.P. 3404 de Serra de Outes a Dumbría.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
RESOLUCIÓN do 28 de xuño de 1995 pola que se establece unha veda temporal no río Cenza (provincia de Ourense).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 30/06/1995

Vista a proposta de veda realizada polo Servicio de Medio Ambiente Natural de Ourense por mor do baleirado do encoro de Cenza, visto o informe do comité provincial de pesca e de acordo co disposto no artigo 5 da Orde do 24 de febreiro de 1995, da Consellería de Agricultura, Gandería e Montes, pola que se fixan os períodos hábiles de pesca e normas relacionadas con ela nas augas continentais da Comunidad Autónoma de Galicia durante a tempada de 1995, esta Dirección Xeral de Montes e Medio Ambiente Natural resolve vedar para a pesca o tramo do no Cenza comprendido entre o seu nacemento e a presa do encoro de Cenza, así como tódolos seus afluentes neste tramo, no período comprendido entre o 1 e o 31 de xullo de 1995.
Santiago de Compostela, 28 de xuño de 1995.
Carlos del Álamo Jiménez
Director xeral de Montes e Medio Ambiente Natural
RESOLUCIÓN do 11 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/234/1995, interposto por FETE-UGT.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/1995

Con data 11 de maio de 1995, a Dirección Xeral de Persoal da Consellería de Educación e Ordenación Universitaria, remitiulle á Sala do Contencioso-Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 01/234/1995, interposto por FETE-UGT, contra Orde do 4 de xaneiro de 1995 (DOG do 20), pola que se dictan instruccións en relación coas condicións de cobertura de distintos postos de traballo dos funcionarios do corpo de mestres.
En cumprimento do requerimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 11 de maio de 1995.
Juan José Bértolo Cadenas
Secretario xeral da Consellería de Educación e Ordenación Universitaria